Diari Oficial de la Generalitat Valenciana


Sumari del DOGV 8328, del 29-06-2018 (2018/6164)

Notificació de la sentència dictada en el procediment de guarda i custòdia número 1115/2017.
--------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6164


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1115/2017. [2018/6164]  
Judici família. Guarda, custòdia o aliments de fills menors no matrimonials no consensuats número 1115/2017.  
Part demandant: Jenny Andrea Betancur Borda.  
Part demandada: Carlos Mario Arias Osorio.  
Sobre guarda, custòdia o aliments de fills menors no matrimonials no consensuats.  
En el judici a què es fa referència, s'ha dictat la resolució que té el text que literalment és com segueix:  
  
«Sentencia número 70/2018  
València, 12 de febrer de 2018  
Dispositiva  
Estime substancialment la demanda plantejada per Jenny Andrea Betancur Borda, representada per la procuradora dels tribunals Eva María Molla Saurí i assistida de la lletrada Lorena Zanón Aparicio, contra Carlos Mario Arias Osorio, declarat en rebel·lia per la seua incompareixença en aquestes actuacions, i en les quals ha sigut part el Ministeri Fiscal, sobre guarda, custòdia i aliments de fill menor; dispose les mesures definitives següents derivades del cessament de la convivència entre les parts:  
1a. L'atribució de l'exercici exclusiu de la pàtria potestat sobre la filla menor, S., a la progenitora, Jenny Andrea Betancur Borda.  
2a. S'atribueix la guarda i la custòdia de la filla menor, S., a la progenitora, Jenny Andrea Betancur Borda.  
3a. No es fixa un règim de visites a favor del progenitor, sense perjudici de que aquest el sol·licite si així fóra interessat.  
  
4a. Carlos Mario Arias Osorio, contribuirà, com a prestació per aliments per a la filla menor, amb el pagament a la mare, Jenny Andrea Betancur Borda, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 180 euros, la suma pecuniària de la qual serà anualment actualitzada en relació amb l'índex de preus al consum; juntament amb la meitat de les despeses de caràcter extraordinari del menor, els necessaris en tot cas i els convenients amb el consentiment de l'altre progenitor o autorització judicial.  
Tot això sense fer una especial condemna en les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de la qual cal deixar un testimoniatge en les actuacions originals, i que es notificarà a les parts, fent-los saber que, contra aquesta sentència, podran interposar en aquest jutjat un recurs d'apel·lació, dins dels vint dies següents a la seua notificació prèvia constitució de depòsit de 50 euros en el compte de dipòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
Ho pronuncie, mane i firme.  
Publicació. L'anterior sentència va ser llegida i publicada pel jutge que la va dictar en legal forma i en el mateix dia de la seua data.»  
  
Atés que es desconeix el domicili o la residència actuals de la part demandada, per resolució del dia de la data, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat per a portar a efecte la diligència de notificació a Carlos Mario Arias Osorio.  
Diligència. En València, 21 de juny de 2018. L'estenc jo, la lletrada de l'Administració de justícia, per a fer constar que aquest edicte ha quedat fixat en el dia de hui al tauler d'anuncis. En done fe.  
  
  
València, 21 de juny de 2018.- La lletrada de l'Administració de justícia: Vicenta María Casañ Arandiga.